แน่นเอี้ยด
ต้องบอกว่า เวิร์กฝุดๆ สำหรับธนาคารกสิกรไทย ค่ายยักษ์เขียว เอ๊ยค่ายเคแบงก์ผู้ล่ำซำ
17 ม.ค. 2556

ต้องบอกว่า เวิร์กฝุดๆ สำหรับธนาคารกสิกรไทย ค่ายยักษ์เขียว เอ๊ยค่ายเคแบงก์ผู้ล่ำซำ
สุดสัปดาห์ที่ผ่านมาเปิดตัวบัตรเดบิตโดราเอมอน ปรากฏว่า ลูกเด็ก เล็กแดง ยันพ่อแม่ยุคใหม่แห่กันไปเปิดบัญชีถล่มทลาย แน่นเอี้ยดทุกที่
วานนี้ นพวรรณ เจิมหรรษา ผู้ช่วยกรรมการผู้จัดการ เอาใจแฟนคลับเจ้าแมวหุ่นยนต์สีฟ้า ส่งโดราเอมอนในรูปแบบบอลลูนยักษ์ขนาดสูง 4 เมตรจากญี่ปุ่นมาถึงหน้าสำนักงานใหญ่ สาขาพหลโยธิน เรียกเสียงซี้ดซ้าดจากบรรดาแฟนคลับ
เพราะนี่เป็นครั้งแรกกับการนำสื่อรูปแบบใหม่ที่แฟนคลับเข้าถึงและสัมผัสได้มาเปิดตัวกลางแจ้ง เปิดโอกาสให้คนรักโดราเอมอนได้ใกล้ชิดตัวการ์ตูนขวัญใจอย่างเต็มอิ่ม 
แถมให้ลุ้นรับของวิเศษโดราเอมอนแบบเอกซ์คลูซีฟ ทั้งตุ๊กตาโดราเอมอน หมอนรองคอวิเศษ ร่มวิเศษ เบาะรองนั่งวิเศษ และกระเป๋าวิเศษ เมื่อเปิดบัตรเดบิตโดราเอมอนกสิกรไทย 
เปิดพื้นที่สำนักพหลฯ ยาวถึงวันที่ 17 ม.ค.นี้ ไปกันได้เล้ยป้อแม่ พี่น้อง...